ኤርትራ ን 18 ዓመታት ዝሓየረቶም ፖለቲከኛታትን ጋዜጠኛታትን ክትፈትሕ ጻውዒት ቀሪቡ ኤርትራ፡ "ምሕታት'ዶ ሓጢኣት'ዩ?" ሰምሃር ሃብተጽዮን ኣባል 5ይ ዙርያ ሃገራዊ ኣገልግሎት ሰምሃር ሃብተጽዮን እውን ንወላዲኣ ብሪጋዴር ጀነራል ሃብተጼን ሓድጉ ቅድሚ 19 ዓመታት ኣብ ከተማ በርሊን ምስ ረኣየቶ ብድሕሪኡ ኣይረኸበቶን። ጀነራል ሃብተጽዮን ኮማንደር ናይ ሓይሊ ኣየር ኤርትራ'ዩ ነይሩ። ምንጪ ስእሊ, ሰምሃር ሃብተጽዮን መግለጺ ስእሊ, ሰምሃር ሃብተጽዮን "ባብየ ምስ ተኣስረ ሓቂ ዀይኑ ኣይስምዓንን ነይሩ፣ ንነዊሕ እዋን ድማ ሎሞ-ጽባሕ ክፍታሕ'ዩ ዝብል እምነት ነይሩኒ፣ ኣይኰነን ግን ... ለካ ጸላኢ ክኣስረካን ብጾትካ ክኣስሩኻን እንከለው ዓቢ ፍልልይ ኣሎዎ'ዩ። ባብየ ብብጾቱ ተኣሲሩ ሓቒቑ ክተርፍ ንዓይ ቃንዛ እዩ" ብምባል ብናፍቖት ትዛረብ። ኣቦይ ትብል ሰምሃር " ሓሳቡ ክገልጽ ድሕር ዘይብል ሓቀኛ፡ ንዓይ ከኣ ብብዙሕ ሕንቃቐ ዘዕበየኒ ቀንዴለይ እዩ ... ኣብ መናድቕ-ገዛይ ስእልታቱ ጠቂዐ ንደቀይ ኣባሓጎኦም እንታይ ዓይነት ሰብ ከም ዝነበረ እናነገርኩ አዕብዮም ኣሎኹ" እናበለት ኣምሪራ ትዛረብ። " ነቦይ ሓንሳብ የደስክልዎ፡ ይኣስሩዎ፡ ይፈትሕዎ፡... ኣብ ስርሑ ይዕንቅፍዎ ስለዝነበሩ ሕጉስ ኣይነበረን። ብሓጺሩ ሰላም ክነብር ኣይከኣለን" ትብል። "ኣብ መጠረሽትኡ ድማ ኣሲሮም ሰዊሮምዎ!" ብማለት ምስ'ዚ ኣብ እትነብሮ ዓባይ ብሪጣንያ ዘሎ ኩነታት ለበዳ ኮሮና ቫይረስ ኣብ ኣብያተ ማእሰርቲ ኤርትራ እንተኣትዩ እንታይ ሳዕቤን ከኸትል ከምዝኽእል ኣዝዩ የሻቕላ። ሰምሃር፤ ከም ኢራን፡ ሕ.መ.ኣ.፡ ቱርኪ፡ ኢትዮጵያን ካልኦት ሃገራትን ኮቪድ-19 ኣብ ቤት ማእሰርተን እንተኣትዩ ጸገም ከኸትል ከምዝኽእል ብምስጋእ ብልቦና እሱራት እናፈትሓ መንግስቲ ኤርትራ ጻውዒትን ምሕጽንታን ዜጋታቱ ሰሚዑ ተመሳሳሊ ስጉምቲ ዘይምውሳዱ ብልቢ የሕዝና። ምንጪ ስእሊ, ሰምሃር መግለጺ ስእሊ, ጀነራል ሃብተጽዮን ኮማንደር ሓይሊ ኣየር ኤርትራ ነበር ዳኒኤል ወልደትንሳአ ዳኒኤል ወልደንትሳአ ሓው ሃይለ 'ድሩዕ' ወልደንትሳአ ኢዩ። ሃይለ ድሩዕ በቲ ኣብ ሜዳ ኤርትራን ናጻ ኤርትራን ዘበርከቶ ዕማም ኣብ ዉሽጥም ወጻእን ዓቢ ዝና ዘሎዎ ተጋዳላይ/በዓል መዚ ነበረ። እንሆ ኸኣ ካብ ዝእሰር 19 ዓመቱ መሊኡ ይርከብ። መግለጺ ስእሊ, ሃይለ 'ድሩዕ' ወልደንትሳአ ዳኒኤል ብማእሰርቱ ሓዉ ቀጻሊ ዝጕስጕስ፡ ወጽዓ ሓዉ ንዓለም ዝነግር፡ ብመሰላት ደቂ-ሰብ ዝጣበቕ ሰብ'ዩ። ዳኒኤል "ኣብ ቤተ-ሰብና ዝወረደ ግፍዒ ንማንም ሰብ ኣይምነየሉን። ንሃይለ ሓወይ ብምእሳሮም ንዓይን ንቤተ-ሰበይን መቕርብናን ብምሉኣትና ኣሲሮሙና እዮም - ብዛዕብኡን ብዛዕባ እቶም ብዘይ ንቡር መስርሕ ቤት ፍርዲ ተኣሲሮም ዘለው ብዱላት ለይትን መዓልትን ስለእንሓስብ ንሕና እውን እሱራት ኢና። ርእይቶኻ ስለዝተዛረብካን ስለዝጸሓፍካን ከም ገበን ክረአ ዓገብ እዩ" ይብል። ምንጪ ስእሊ, ዳኒኤል ወልደትንሳአ መግለጺ ስእሊ, ዳኒኤል ወልደትንሳአ ኤርትራውያን ፈተውቲ ሃገሮም ክነሶም ብልቦም ካብ ኤርትራ ርሒቖም ክነብሩን ተመራሪሖም ንስደት ከምርሑን ምርኣይ ዘሰምብር እዩ ዝብል ዳንኤል እቲ ግቡእን ግዴታን እምበር መሰል ዘየፍቅድ ስርዓት ብምሕጽንታ ህዝቢ እሱራት ክፈትሕን ፍታሕ ክገብርን ይኸእል'ዩ ዚብል እምነት የብለይን" ይብል። ሃይለ ድሩዕ ብኣማኢት ዝቝጸሩ ተጋደልቲ ኣብ ሜዳ ምሂሩን ኣሰልጢኑን፡ ኣብ ናጻ ኤርትራ ድማ ኣብ ብርክት ዝበሉ ክፍልታት ሰሪሑን ኣስሪሑን'ዩ፣ ሕጂ ግን ካብ ዝእሰር ደሃይ የብሉን። ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ፡ ኣብ ቀረባ ግዜ መድሃኒት ይርከብ'ዶ ይኸውን?
